NASTA PILDIRAAMAT
Tere! Mina olen Mila ja tema on Nasta.
Ma joonistan koos Nastaga iga nädal põnevaid lugusid Piiblist.
Piibel on mu lemmik raamat.
Nastale meeldib see ka.
Arvatavasti sa tead, et Piiblis on mitusada lehte.
Ma alustan täna kõige esimeselt lehelt.
Kas tead, millest seal räägitakse?
Täiesti alguses räägitakse, et maailm oli täiesti tühi.
Mitte kui midagi ei olnud.
Kõik oli umbes samasugune nagu see valge paber.
Täiesti tühi ja ainult valge.
Siis, kui Jumal oli loonud valguse.
Jumal on loonud kõik need kaunid värvid.
Mul on palett, kus leidub kõiki värve.
Muidugi on võimalik neid ka kokku segada.
Need on kõik Jumala loodud.
Kas oled kunagi mõelnud sellele?
Ma alustan oma lemmikvärviga.
Mu lemmikvärv on sinine.
Nastale ka meeldib sinine.
Kas sul tuleb meelde, mida sinist Jumal on loonud?
See on miski, mida võib näha väljas.
Näiteks kaunil suvepäeval.
Muidugi taevas.
Jumal on taeva loonud siniseks ühe kindla eesmärgiga.
See ei ole juhuslik.
Jumal teadis, et sinine on rahustav värv.
Inimestel ja loomadel on meeldiv vaadata sinist taevast.
Kas oled mõelnud, miks taevas pole must?
Kosmos on ju must.
Kõik ju teavad seda.
Ma väiksena mõtlesin, kuidas see saab olla sinine?
Kui kosmos on must ja maakera on selle sees.
See on nii seetõttu, et Jumal lõi õhu maakera ümber.
Mina saan hingata, nõnda nagu Nasta ja sinagi.
Õhk paneb taeva näima sinisena.
Oleks halb, kui taevas oleks punane.
Pea hakkaks siis valutama,
kui kogu aeg peaks punast taevast vaatama.
Punane on ilus, aga samas ka jõuline värv.
See võib mingil määral isegi ärritada.
Jätsime sinna väikese augu.
Sa arvatatavasti tead, mis sinna võiks tulla.
Nüüd sai taevas valmis.
Mis sa arvad Nasta, kas on ilus taevas?
Joonistame veel sinisega.
Mis on veel sinine?
See on meile väga tähtis.
Mina vajan seda iga päev, Nasta vajab ja sina ka.
See on vesi.
Vesi on läbipaistev, aga kuna taevas on sinine,
siis näib vesigi sinisena, kui see peegeldab taeva värvi.
Jumal lõi erinevaid veekogusid.
Ta lõi mere, järved, jõed, ojad ning kosed.
See siin pildil on näiteks meri. Teeme sinna palju laineid.
Meres on tore käia ujumas.
Mulle meeldib väga ujuda.
Nastale väga ei meeldi ujuda.
Ta joob küll vett ja vahel tuleb teda pesta ka,
aga ujuda talle väga ei meeldi.
Ta on nii väike, et äkki tal on külm.
Joonistame natuke laineid.
Mu vesi on läinud kauniks siniseks.
Nüüd võtan teist värvi.
Mõni kindlasti arvas ära, mis sinna tuleb.
See on kollane, tuline ja gaasi pall.
Sinna tuleb päike.
Kas teadsid, et päike on tegelikult täht?
Me näeme päikest suuremana
kui teisi tähti, sest see on meile lähemal.
Jumal on pannud selle täpselt õigesse kohta kosmoses.
Kui päike oleks meile lähemal, siis oleks väga palav
ja higi jookseks kogu aeg ning elust ei tuleks midagi välja.
Kui päike oleks meist kaugemal, siis oleks meil väga külm.
Siis samuti ei tuleks elust midagi välja.
Jumal on pannud selle täpselt õigele kohale ja kaugusele.
Päike annab meile sooja ja valgust.
See vesi läks nüüd kollaseks.
Sellest tuligi meelde üks asi.
Kallame sinna natuke sinist ja siis kollast.
Tuli roheline vesi.
Täiesti uus värv.
Järgmine kord maalin pilti edasi ning alustan rohelise värviga.
Praegu näib päris tühi see Jumala poolt loodud maailm.
Seal on taevas, meri ja päike.
Siiski on see veel päris igav koht.
Järgmine kord Nastagi näeb, mida rohelist Jumal lõi.
Näeme teiega järgmisel korral.
Lehvita sinagi, Nasta.
Tõlge: Jane Soosaar